|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΟΣ****ΝΟΜΟΣ ΑΧΑΙΑΣ****ΔΗΜΟΣ ΠΑΤΡΕΩΝ** | **Αντικείμενο:** Εκπόνηση Μελετών για την Πυροπροστασία Σχολικών Κτιρίων του Δήμου Πατρέων**ΠΡΟΕΚ/ΜΕΝΗ ΑΜΟΙΒΗ**: 293.000,00 € πλέον Φ.Π.Α. 24%**ΧΡΗΜΑΤΟΔΟΤΗΣΗ:** ΦΙΛΟΔΗΜΟΣ ΙΙ  |

**ΠΕΡΙΛΗΨΗ ΔΙΑΚΗΡΥΞΗΣ**

**ΑΝΟΙΚΤΗΣ ΔΙΑΔΙΚΑΣΙΑΣ ΜΕΣΩ Ε.Σ.Η.ΔΗ.Σ. ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΕΚΠΟΝΗΣΗΣ ΜΕΛΕΤΗΣ**

### Ο Δήμος Πατρέων προκηρύσσει διαγωνισμό μέσω Ε.Σ.Η.ΔΗ.Σ., για την ανάθεση της μελέτης με τίτλο «Εκπόνηση Μελετών για την Πυροπροστασία Σχολικών Κτιρίων του Δήμου Πατρέων», με προεκτιμώμενη αμοιβή 293.000,00 ΕΥΡΩ (χωρίς ΦΠΑ), CPV 71321000-4, σύμφωνα με τις διατάξεις του Ν.4412/2016 και κριτήριο ανάθεσης την πλέον συμφέρουσα από οικονομική άποψη προσφορά με βάση την τιμή.

1. Η μελέτη συντίθεται από τις ακόλουθες κατηγορίες μελετών:
* 181.659,47€ για μελέτες κατηγορίας 09 (Ηλεκτρομηχανολογικές Μελέτες)
* 58.590,00€ για μελέτες κατηγορίας 06 (Αρχιτεκτονικές Μελέτες)
* 14.532,78€ για σύνταξη τευχών δημοπράτησης
* 38.217,34€ για απρόβλεπτες δαπάνες.
1. Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασης στην ιστοσελίδα [www.e-patras.gr.](http://www.e-patras.gr.)

Πληροφορίες στο τηλέφωνο 2613610275, αρμόδιος υπάλληλος για επικοινωνία Γιακουμάτος Αλέξιος.

### Ως ημερομηνία και ώρα λήξης παραλαβής προσφορών έχουν οριστεί η 30-06-2023, ημέρα Παρασκευή και ώρα 15:00 μ.μ.

1. Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην εκπόνηση μελετών των κατηγοριών που αναφέρονται σε επόμενη παράγραφο και που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οικονομικός φορέας συμμετέχει είτε μεμονωμένα είτε ως μέλος ένωσης.

Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στα Μητρώα Μελετητών ή Γραφείων Μελετών. Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α΄ του ν. 4412/2016.

Κάθε προσφέρων πρέπει να διαθέτει Τεχνική και Επαγγελματική Ικανότητα, σύμφωνα με τα οριζόμενα στο άρθρο 19 της Προκήρυξης.

1. Κατά τη φάση ελέγχου της καταλληλόλητας των υποψηφίων θα διενεργηθεί έλεγχος της ειδικής τεχνικής και επαγγελματικής ικανότητας, σύμφωνα με τα αναφερόμενα στο άρθρο 19 της Προκήρυξης.
2. Η συνολική προθεσμία για την περαίωση του αντικειμένου της σύμβασης ορίζεται σε επτά και μισό (7,5) μήνες από την υπογραφή του συμφωνητικού.
3. Απαιτείται εγγύηση συμμετοχής 5.860,00 ευρώ.
4. Ο χρόνος ισχύος των προσφορών είναι δέκα (10) μήνες.
5. Η μελέτη θα χρηματοδοτηθεί από το πρόγραμμα ΦΙΛΟΔΗΜΟΣ ΙΙ.
6. Κριτήριο ανάθεσης της σύμβασης είναι εκείνο της «πλέον συμφέρουσας από οικονομική άποψη προσφοράς», μόνο βάσει τιμής.

12.Το αποτέλεσμα του διαγωνισμού θα εγκριθεί από την Οικονομική Επιτροπή του Δήμου Πατρέων.

Πάτρα / /2023

Ο ΔΗΜΑΡΧΟΣ ΠΑΤΡΕΩΝ

ΚΩΣΤΑΣ ΠΕΛΕΤΙΔΗΣ